
[bookmark: TextBodyBegin]Parlamentul European,
–	având în vedere Decizia de punere în aplicare (UE) 2026/1417 a Comisiei din 29 iunie 2026 de reînnoire a autorizației de introducere pe piață a produselor care conțin, constau în sau sunt fabricate din porumb modificat genetic NK603 x T25, în temeiul Regulamentului (CE) nr. 1829/2003 al Parlamentului European și al Consiliului[footnoteRef:2], [2:  	JO L, 2026/1417, 3.7.2026, ELI: http://data.europa.eu/eli/dec_impl/2026/1417/oj.] 

–	având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic[footnoteRef:3], în special articolul 11 alineatul (3) și articolul 23 alineatul (3), [3:  	JO L 268, 18.10.2003, p. 1, ELI: http://data.europa.eu/eli/reg/2003/1829/oj.] 

[bookmark: _Hlk219206484]–	având în vedere votul din 27 aprilie 2026 al Comitetului permanent pentru plante, animale, produse alimentare și hrană pentru animale, menționat la articolul 35 din Regulamentul (CE) nr. 1829/2003, în urma căruia nu s-a emis niciun aviz, și votul Comitetului de apel din 2 iunie 2026, în urma căruia, din nou, nu a fost emis niciun aviz,
–	având în vedere articolul 11 din Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie[footnoteRef:4], [4:  	JO L 55, 28.2.2011, p. 13, ELI: http://data.europa.eu/eli/reg/2011/182/oj.] 

–	având în vedere avizul adoptat de Autoritatea Europeană pentru Siguranța Alimentară (EFSA) la 29 octombrie 2025 și publicat la 27 noiembrie 2025[footnoteRef:5], [5:  	Avizul științific al Grupului EFSA pentru organisme modificate genetic intitulat „Assessment of genetically modified maize NK603 × T25 (dossier GMFF-2023-21252)” [(Evaluarea porumbului modificat genetic NK603 × T25 (dosarul GMFF-2023-21252)], EFSA Journal 2025; 23(11):e9745, https://doi.org/10.2903/j.efsa.2025.9745.] 

–	având în vedere rezoluțiile sale anterioare în care se opune autorizării organismelor modificate genetic („OMG”)[footnoteRef:6], [6:  	În cea de a opta legislatură, Parlamentul a adoptat 36 de rezoluții, iar în cea de a noua legislatură, 38 de rezoluții în care se opune autorizării OMG-urilor. În plus, în cea de a zecea legislatură, Parlamentul a adoptat următoarele rezoluții:
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/2628 a Comisiei de reînnoire a autorizației de introducere pe piață a produselor care conțin, constau în sau sunt fabricate din porumbul modificat genetic MON 89034 × 1507 × NK603 în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1797, 4.4.2025, ELI: http://data.europa.eu/eli/C/2025/1797/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/2627 a Comisiei de autorizare a introducerii pe piață a produselor care conțin, constau în sau sunt fabricate din bumbac modificat genetic COT102, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1798, 4.4.2025, ELI: http://data.europa.eu/eli/C/2025/1798/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/2629 a Comisiei de reînnoire a autorizației de introducere pe piață a produselor care conțin, constau în sau sunt fabricate din porumbul modificat genetic MON 89034 × 1507 × MON 88017 × 59122 și a opt dintre subcombinațiile acestuia, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1799, 4.4.2025, ELI: http://data.europa.eu/eli/C/2025/1799/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/1828 a Comisiei de reînnoire a autorizației de introducere pe piață a furajelor care conțin, constau în sau sunt fabricate din produse alimentare și furaje fabricate din porumb modificat genetic MON 810 în temeiul Regulamentului (CE) nr. 1829/2003 al Parlamentului European și al Consiliului și de abrogare a Deciziei de punere în aplicare (UE) 2017/1207 a Comisiei (JO C, C/2025/1800, 4.4.2025, ELI: http://data.europa.eu/eli/C/2025/1800/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/1822 a Comisiei de autorizare a introducerii pe piață a produselor care conțin, constau în sau sunt fabricate din porumbul modificat genetic DP915635, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1801, 4.4.2025, ELI: http://data.europa.eu/eli/C/2025/1801/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/1826 a Comisiei de autorizare a introducerii pe piață a produselor care conțin, constau în sau sunt fabricate din porumb modificat genetic DP23211, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1802, 4.4.2025, ELI: http://data.europa.eu/eli/C/2025/1802/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/2618 a Comisiei de autorizare a introducerii pe piață a produselor care conțin, constau în sau sunt fabricate din porumb modificat genetic DP202216, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1803, 4.4.2025, ELI: http://data.europa.eu/eli/C/2025/1803/oj).
 	–	Rezoluția Parlamentului European din 26 noiembrie 2024 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, constau în sau sunt fabricate din porumb modificat genetic MON 94804, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1804, 4.4.2025, ELI: http://data.europa.eu/eli/C/2025/1804/oj).
 	–	Rezoluția Parlamentului European din 12 februarie 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, sunt compuse sau fabricate din porumb modificat genetic DP910521, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/2246, 29.4.2025, ELI: http://data.europa.eu/eli/C/2025/2246/oj).
 	–	Rezoluția Parlamentului European din 12 februarie 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, sunt compuse sau fabricate din porumb modificat genetic MON 95275, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/2247, 29.4.2025, ELI: http://data.europa.eu/eli/C/2025/2247/oj).
 	–	Rezoluția Parlamentului European din 8 mai 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, constau în sau sunt fabricate din soia modificată genetic MON 87705 × MON 87708 × MON 89788, în temeiul Regulamentului (CE) nr. 1829/2003 al Parlamentului European și al Consiliului (JO C, C/2026/586, 24.2.2026, ELI: http://data.europa.eu/eli/C/2026/586/oj).
 	–	Rezoluția Parlamentului European din 8 octombrie 2025 referitoare la Decizia de punere în aplicare (UE) 2025/1898 a Comisiei din 22 septembrie 2025 de autorizare a introducerii pe piață a produselor care conțin, constau în sau sunt fabricate din porumb modificat genetic DP51291, în temeiul Regulamentului (CE) nr. 1829/2003 al Parlamentului European și al Consiliului (JO C, C/2026/1523, 15.4.2026, ELI: http://data.europa.eu/eli/C/2026/1523/oj).
 	–	Rezoluția Parlamentului European din 25 noiembrie 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, sunt compuse sau fabricate din porumb modificat genetic DAS1131, în temeiul Regulamentului (CE) nr. 1829/2003 al Parlamentului European și al Consiliului (JO C, C/2026/1703, 24.4.2026, ELI: http://data.europa.eu/eli/C/2026/1703/oj).
 	–	Rezoluția Parlamentului European din 25 noiembrie 2025 referitoare la proiectul de decizie de punere în aplicare a Comisiei de reînnoire a autorizației de introducere pe piață a produselor care conțin, constau în sau sunt fabricate din bumbac modificat genetic MON 88913 (MON-88913-8), în temeiul Regulamentului (CE) nr. 1829/2003 al Parlamentului European și al Consiliului (JO C, C/2026/1704, 24.4.2026, ELI: http://data.europa.eu/eli/C/2026/1704/oj).
 	–	Rezoluția Parlamentului European din 25 noiembrie 2025 referitoare la proiectul de decizie de punere în aplicare a Comisiei de reînnoire a autorizației de introducere pe piață a produselor care conțin, sunt compuse sau fabricate din rapiță modificată genetic MON 88302, în temeiul Regulamentului (CE) nr. 1829/2003 al Parlamentului European și al Consiliului (JO C, C/2026/1705, 24.4.2026, ELI: http://data.europa.eu/eli/C/2026/1705/oj).
 	–	Rezoluția Parlamentului European din 25 noiembrie 2025 referitoare la decizia de punere în aplicare a Comisiei privind reînnoirea autorizației pentru introducerea pe piață a produselor care conțin, sunt compuse sau fabricate din soia modificată genetic MON 87708, în temeiul Regulamentului (CE) nr. 1829/2003 al Parlamentului European și al Consiliului (JO C, C/2026/1706, 24.4.2026, ELI: http://data.europa.eu/eli/C/2026/1706/oj).
 	–	Rezoluția Parlamentului European din 25 noiembrie 2025 referitoare la proiectul de decizie de punere în aplicare a Comisiei privind reînnoirea autorizației pentru introducerea pe piață a produselor care conțin, sunt compuse sau fabricate din porumb modificat genetic MON 87427, în temeiul Regulamentului (CE) nr. 1829/2003 al Parlamentului European și al Consiliului (JO C, C/2026/1707, 24.4.2026, ELI: http://data.europa.eu/eli/C/2026/1707/oj).
 	–	Rezoluția Parlamentului European din 16 decembrie 2025 referitoare la proiectul de decizie de punere în aplicare a Comisiei privind reînnoirea autorizației pentru introducerea pe piață a produselor care conțin, sunt compuse sau fabricate din porumb modificat genetic NK603, în temeiul Regulamentului (CE) nr. 1829/2003 al Parlamentului European și al Consiliului (JO C, C/2026/2150, 6.5.2026, ELI: http://data.europa.eu/eli/C/2026/2150/oj).
 	–	Rezoluția Parlamentului European din 16 decembrie 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, sunt compuse sau fabricate din sfeclă de zahăr modificată genetic KWS20-1, în temeiul Regulamentului (CE) nr. 1829/2003 al Parlamentului European și al Consiliului (JO C, C/2026/2151, 6.5.2026, ELI: http://data.europa.eu/eli/C/2026/2151/oj ).
 	–	Rezoluția Parlamentului European din 11 februarie 2026 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, constau în sau sunt fabricate din soia modificată genetic DBN-09004-6, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2026)0041).
 	–	Rezoluția Parlamentului European din 11 februarie 2026 referitoare la proiectul de decizie de punere în aplicare a Comisiei privind reînnoirea autorizației pentru introducerea pe piață a produselor care conțin, sunt compuse sau fabricate din porumb modificat genetic T25 (ACS-ZMØØ3-2), în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2026)0042).
 	–	Rezoluția Parlamentului European din 11 februarie 2026 referitoare la proiectul de decizie de punere în aplicare a Comisiei privind reînnoirea autorizației pentru introducerea pe piață a produselor care conțin, sunt compuse sau fabricate din bumbac modificat genetic GHB614 × LLCotton25, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2026)0043).
 	–	Rezoluția Parlamentului European din 11 februarie 2026 referitoare la proiectul de decizie de punere în aplicare a Comisiei privind reînnoirea autorizației pentru introducerea pe piață a produselor care conțin, sunt compuse sau fabricate din bumbac modificat genetic T304-40, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2026)0044).
 	–	Rezoluția Parlamentului European din 29 aprilie 2026 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, sunt compuse sau fabricate din soia modificată genetic MON 94637, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2026)0150).] 

–	având în vedere articolul 115 alineatele (2) și (3) din Regulamentul său de procedură,
–	având în vedere propunerea de rezoluție a Comisiei pentru mediu, climă și siguranță alimentară,
A.	întrucât, prin Decizia de punere în aplicare (UE) 2015/2279[footnoteRef:7] a Comisiei, s-a autorizat introducerea pe piață a produselor alimentare și furajelor care conțin, constau în sau sunt fabricate din porumb modificat genetic NK603 × T25 („porumbul MG”); întrucât domeniul de aplicare al respectivei autorizații a acoperit și introducerea pe piață de produse, altele decât cele alimentare și furajele, care conțin sau sunt compuse din porumbul MG, având aceleași utilizări ca orice alt tip de porumb, cu excepția cultivării;  [7:  	Decizia de punere în aplicare (UE) 2015/2279 a Comisiei din 4 decembrie 2015 de autorizare a introducerii pe piață a produselor care conțin, constau în sau sunt fabricate din porumb modificat genetic NK603 × T25 (MON-ØØ6Ø3-6 × ACS-ZMØØ3-2), în temeiul Regulamentului (CE) nr. 1829/2003 al Parlamentului European și al Consiliului (JO L 322, 8.12.2015, p. 58, ELI: http://data.europa.eu/eli/dec_impl/2015/2279/oj).] 

B.	întrucât, la 19 aprilie 2024, Bayer Agriculture BV, cu sediul în Belgia, a prezentat Comisiei, în numele Bayer CropScience LP, cu sediul în SUA, o cerere de reînnoire a autorizației respective;
C.	întrucât, la 27 noiembrie 2025, EFSA a emis un aviz științific favorabil, privind porumbul MG, în conformitate cu articolele 6 și 18 din Regulamentul (CE) nr. 1829/2003; întrucât aceasta a concluzionat că cererea de reînnoire nu conținea dovezi privind noi pericole, expuneri modificate sau incertitudini științifice care ar modifica concluziile evaluării inițiale a riscurilor asociate porumbului MG adoptate de EFSA în 2015[footnoteRef:8]; întrucât avizele respective nu au studiat mai multe efecte mai ample de natură ambientală, socioeconomice și cumulative, despre care EFSA consideră că nu intră în sfera sa de competență;  [8:  	Avizul științific al Grupului EFSA pentru organisme modificate genetic privind o cerere (EFSA-GMO-NL-2010-80) de introducere pe piață a porumbului NK603 × T25 modificat genetic și tolerant la erbicide, pentru utilizare în alimente și furaje, import și prelucrare în temeiul Regulamentului (CE) nr. 1829/2003 din partea Monsanto, EFSA Journal, 2015, 13(7):4165, https://doi.org/10.2903/j.efsa.2015.4165.] 

D.	întrucât porumbul MG este un porumb modificat genetic tolerant la erbicide, cu mai multe modificări genetice cumulate, dezvoltat prin combinarea evenimentului NK603 (toleranța la glifosat) și a evenimentului T25 (toleranța la glufosinat de amoniu); 
E.	întrucât evaluarea riscurilor efectuată de EFSA nu a inclus studii toxicologice pe termen lung, nici nu a analizat în detaliu efectele cumulative și combinatorii, inclusiv posibilele interacțiuni cu reziduurile de pesticide folosite în mod obișnuit la cultivarea porumbului;
F.	întrucât marea majoritate a culturilor MG, inclusiv porumbul MG, au fost modificate genetic astfel încât să fie tolerante la unul sau mai multe erbicide „complementare” care să poată fi utilizate pe tot ciclul de cultură al plantei MG, fără ca aceasta să moară, cum s-ar întâmpla cu o plantă intolerantă la erbicide; întrucât, potrivit mai multor studii, culturile MG cu toleranță la erbicide au ca efect o utilizare pe scară mai largă a erbicidelor complementare, în mare parte din cauza apariției unor buruieni tolerante la erbicide[footnoteRef:9]; [9:  	A se vedea, de exemplu, Bonny, S., „Genetically Modified Herbicide-Tolerant Crops, Weeds, and Herbicides: Overview and Impact” (Culturile modificate genetic tolerante la erbicide, buruienile și erbicidele: prezentare generală și impact), Environmental Management, ianuarie 2016; 57(1), p. 31-48, https://doi.org/10.1007/s00267-015-0589-7 și Benbrook, C.M., „Impacts of genetically engineered crops on pesticide use in the U.S. – the first sixteen years” (Impactul culturilor modificate genetic asupra utilizării pesticidelor în SUA – primii 16 ani), Environmental Sciences Europe, 28 septembrie 2012, vol. 24(1), https://doi.org/10.1186/2190-4715-24-24. ] 

G.	întrucât culturile modificate genetic tolerante la erbicide închid fermierii într-un sistem de gestionare a buruienilor care depinde în mare măsură sau în totalitate de erbicide prin perceperea unui preț mai mare pentru semințele modificate genetic, creând în același timp o dependență de utilizarea unor erbicide complementare ca parte integrantă a sistemului de producție; întrucât dependența mai mare de erbicidele complementare în fermele care cultivă porumbul MG vor accelera apariția și răspândirea unor buruieni rezistente la erbicidele respective, făcând astfel să crească și mai mult cantitatea de erbicid utilizată, cerc vicios cunoscut sub numele de „spirala erbicidelor”; întrucât, în consecință, efectele dăunătoare ale dependenței excesive de erbicide asupra sănătății solului, calității apei și biodiversității din sol și de deasupra solului se vor agrava și vor amplifica expunerea oamenilor și animalelor, eventual și prin creșterea cantității de reziduuri de erbicide în alimente și furaje[footnoteRef:10]; [10:  	A se vedea, de exemplu: https://doi.org/10.1002/ps.8105 și https://doi.org/10.1016/j.geoforum.2009.03.009.] 

H.	întrucât glufosinatul este clasificat drept toxic pentru reproducere în categoria 1B și îndeplinește astfel criteriile de excludere prevăzute în Regulamentul (CE) nr. 1107/2009 al Parlamentului European și al Consiliului[footnoteRef:11]; întrucât autorizarea utilizării glufosinatului în Uniune a expirat la 31 iulie 2018; [11:  	Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (JO L 309, 24.11.2009, p. 1, ELI: http://data.europa.eu/eli/reg/2009/1107/oj).] 

[bookmark: _Hlk218688545]I.	întrucât persistă incertitudini științifice semnificative în ceea ce privește siguranța glifosatului pentru sănătatea umană și pentru mediu; întrucât, în noiembrie 2015, EFSA a ajuns la concluzia că este puțin probabil ca glifosatul să fie cancerigen, iar Agenția Europeană pentru Produse Chimice (ECHA) a concluzionat în martie 2017 că nu se justifică clasificarea acestei substanțe ca atare; întrucât, dimpotrivă, în 2015, Agenția Internațională pentru Cercetare în Domeniul Cancerului, agenția specializată în domeniul cancerului a Organizației Mondiale a Sănătății, a clasificat glifosatul drept substanță probabil cancerigenă pentru oameni; întrucât o serie de alte studii științifice recente, evaluate inter pares, confirmă că glifosatul are un potențial cancerigen[footnoteRef:12]; întrucât revista „Regulatory Toxicology and Pharmacology” a retras în mod oficial documentul științific intitulat „Safety Evaluation and Risk Assessment of the Herbicide Roundup and Its Active Ingredient, Glyphosate, for Humans”(Evaluarea siguranței și a riscurilor pentru oameni în ceea ce privește erbicidul Roundup și ingredientul său activ, glifosatul), publicat în 2000, care a fost utilizat pentru a susține, în multe evaluări ale riscurilor, că glifosatul poate fi utilizat în condiții de siguranță, deoarece „au fost exprimate preocupări cu privire la calitatea de autor, la validitatea rezultatelor cercetării în contextul prezentării eronate a contribuțiilor de către autori și sponsorul studiului și la potențialele conflicte de interese ale autorilor”[footnoteRef:13]; [12:  	A se vedea, de exemplu: https://doi.org/10.1016/j.mrrev.2019.02.001, https://doi.org/10.1093/ije/dyz017, https://doi.org/10.1371/journal.pone.0219610 și https://doi.org/10.1186/s13045-019-0767-9. ]  [13:  	https://doi.org/10.1006/rtph.1999.1371.] 

J.	întrucât se consideră că evaluarea reziduurilor de erbicide și a metaboliților acestora prezenți în plantele modificate genetic nu face parte din domeniul de competență al Grupului EFSA pentru organisme modificate genetic și, prin urmare, nu este efectuată în cadrul procesului de autorizare a organismelor modificate genetic; întrucât acest lucru este problematic, deoarece modul în care erbicidele complementare sunt descompuse de planta modificată genetic în cauză, dar și compoziția și, prin urmare, toxicitatea metaboliților, pot fi afectate de însăși modificarea genetică[footnoteRef:14]; [14:  	Acest lucru este într-adevăr valabil în cazul glifosatului, astfel cum se afirmă în avizul motivat al EFSA privind revizuirea reziduurilor maxime existente de glifosat în conformitate cu articolul 12 din Regulamentul (CE) nr. 396/2005, EFSA Journal, 2018, 16(5):e05263, p. 12, https://doi.org/10.2903/j.efsa.2018.5263.] 

K.	întrucât monitorizarea și supravegherea independentă a potențialelor efecte adverse asupra biodiversității, sănătății solului, polenizatorilor și organismelor nevizate rămân insuficient garantate;
L.	întrucât principiul precauției, consacrat la articolul 191 din Tratatul privind funcționarea Uniunii Europene, ar trebui să se aplice în cazurile de incertitudine științifică;
M.	întrucât Regulamentul (CE) nr. 1829/2003 prevede că produsele alimentare și furajele modificate genetic nu trebuie să aibă efecte adverse asupra sănătății umane și animale sau a mediului;
N.	întrucât eventuala decizie a Uniunii de a reînnoi autorizația pentru porumbul MG nu ar fi în concordanță cu angajamentele internaționale privind reducerea pesticidelor[footnoteRef:15], având în vedere că în țările care cultivă această plantă MG tolerantă la erbicide oamenii, animalele și mediul sunt mai expuși la glifosat și glufosinat, expunere asociată cu efecte potențial grave asupra sănătății; [15:  	În decembrie 2022, a fost convenit un cadru mondial pentru biodiversitate la COP15 a Convenției Organizației Națiunilor Unite privind diversitatea biologică, care cuprinde un obiectiv la nivel mondial de reducere a riscului asociat pesticidelor cu cel puțin 50 % până în 2030 (a se vedea: https://ec.europa.eu/commission/presscorner/detail/ro/ip_22_7834). ] 

O.	întrucât cultivarea porumbului MG nu este permisă în Uniune;
P.	întrucât Decizia de punere în aplicare (UE) 2026/1417 ar permite în continuare importuri în Uniune care nu respectă standardele respectate de fermierii din Uniune, pe care i-ar pune astfel într-o situație de dezavantaj concurențial;
Q.	întrucât, în concluziile dialogului strategic privind viitorul agriculturii UE[footnoteRef:16], Comisia este invitată să își reevalueze abordarea privind accesul pe piață pentru importurile și exporturile agroalimentare, dată fiind problema standardelor divergente ale Uniunii și ale partenerilor săi comerciali; întrucât, în timpul demonstrațiilor din 2023, 2024 și 2025, una dintre principalele revendicări ale fermierilor a fost să se instaureze relații comerciale mai echitabile, la nivel mondial, în concordanță cu obiectivele pentru un mediu sănătos; [16:  	https://commission.europa.eu/topics/agriculture-and-rural-development/strategic-dialogue-future-eu-agriculture_ro.] 

R.	întrucât Parlamentul a subliniat în mod repetat că Comisia nu ar trebui să autorizeze OMG-urile în cazurile în care nu se ajunge la o majoritate calificată a statelor membre în Comitetul permanent pentru plante, animale, produse alimentare și hrană pentru animale sau în comitetul de apel, astfel încât să se rezolve veșnica problemă a deficitului democratic;
S.	întrucât, deși ea însăși recunoaște că procesul democratic lasă de dorit, că nu există suficientă susținere din partea statelor membre și că Parlamentul ridică obiecții, Comisia continuă să autorizeze OMG-uri;
T.	întrucât abordarea „O singură sănătate” presupune a lua în calcul interdependența dintre sănătatea umană, animală, a plantelor și a mediului atunci când se evaluează sustenabilitatea și siguranța pe termen lung a OMG-urilor,
1.	consideră că Decizia de punere în aplicare (UE) 2026/1417 a Comisiei depășește competențele de executare prevăzute în Regulamentul (CE) nr. 1829/2003;
2.	consideră că Decizia de punere în aplicare (UE) 2026/1417 a Comisiei nu este conformă cu dreptul Uniunii, prin faptul că aceasta nu este compatibilă cu obiectivul Regulamentului (CE) nr. 1829/2003, care, în conformitate cu principiile generale prevăzute de Regulamentul (CE) nr. 178/2002 al Parlamentului European și al Consiliului[footnoteRef:17], constă în asigurarea unei baze prin care să se garanteze un nivel ridicat de protecție a vieții și sănătății umane, a sănătății și calității vieții animalelor, a intereselor de mediu și ale consumatorilor în ceea ce privește produsele alimentare și furajele modificate genetic, asigurând, în același timp, funcționarea eficace a pieței interne;  [17:  	Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1, ELI: http://data.europa.eu/eli/reg/2002/178/oj).] 

3.	solicită Comisiei să abroge Decizia de punere în aplicare (UE) 2026/1417 a Comisiei;
[bookmark: _Hlk218675841]4.	îndeamnă Comisia să nu reînnoiască autorizația pentru porumbul MG deoarece nu există date suficiente privind impactul pe termen lung asupra biodiversității, a siguranței alimentare, a mijloacelor de subzistență ale fermierilor și a sănătății animalelor, în conformitate cu abordarea „O singură sănătate”;
[bookmark: _Hlk210900300]5.	îndeamnă Comisia să prezinte, fără întârziere, o propunere legislativă prin care să se reformeze procesul decizional în cazul OMG-urilor, răspunzând astfel obiecțiilor repetate ridicate de Parlament și lipsei de susținere din partea unei majorități calificate în rândul statelor membre;
[bookmark: _Hlk210900241]6.	în acest sens, subliniază că autorizarea importului pentru utilizări în produse alimentare, furaje sau produse al oricărei plante modificate genetic care a devenit tolerantă la erbicidele interzise în Uniune, ca, de pildă, glufosinatul, nu este în concordanță cu angajamentele internaționale ale Uniunii în conformitate cu, printre altele, Convenția Organizației Națiunilor Unite (ONU) privind diversitatea biologică și obiectivele de dezvoltare durabilă ale ONU, inclusiv Cadrul de la Kunming-Montreal, și creează condiții de concurență inechitabile pentru fermierii din Uniune;
7.	încredințează Președintei sarcina de a transmite prezenta rezoluție Consiliului și Comisiei, precum și guvernelor și parlamentelor statelor membre.

